ખાસ કરીને વાંકાનેરના જાલસીકા ગામ પાસે આવેલ પંથકના જળસ્ત્રોત મચ્છુ-૧ ડેમ સાઈટ પર ગત મધરાત્રીથી આજે બપોેરે ત્રણ કલાક સુધીમાં મુશળધાર પાંચ ઈંચ વરસાદ નોંધાયો હતો ત્યારે સિંચાઈ વિભાગના આસી. એન્જી. એ આપેલ માહિતી મુજબ ગતરાત્રે ત્રણ થી સોમવારે બપોરે ત્રણ વાગ્યા સુધીમાં ધોધમાર પાંચ ઈંચ વરસાદ નોંધાયો હતો અને ૪૯ ફુટની કુલ ઉંડાઈ ધરાવતા મચ્છુ-૧ ડેમમાં આ સમયગાળા દરમિયાન પોણા ત્રણ ફુટ નવા નીરની આવક થઈ હતી ત્યારે પાણીનું લેવલ ૨૫.૭૬ નોંધાયું હતું અને ઉપરવાસના વરસાદને કારણે આ લેવલ સતત વધી રહ્યું હોવાનું જણાવ્યું હતું ત્યારે ડેમ પાસેના જ જાલસીકા ગામ પાસેથી પસાર થતી મચ્છુ નદીમાં ધસમસતા નીર આવ્યા હતા.